VY Вялікага Пса

VY Вялікага Пса (, VY CMa) — зорка у сузор’і Вялікага Пса, гіпергігант. З’яўляецца найбуйнейшай і адной з самых яркіх вядомых зорак.

Адлегласць ад Сонца да VY Вялікага Пса складае прыкладна 1170 парсек (3900 светлавых гадоў).

Радыус зоркі быў удакладнены ў 2012 годзе — ён ляжыць у дыяпазоне ад 1300 да 1640 радыусаў Сонца. Дыяметр гэтага звышгіганта складае парадку 2 мільярдаў кіламетраў (≈13.2 а. а.). Калі VY Вялікага Пса змясціць на месца Сонца, то паверхня зоркі будзе знаходзіцца паміж Сатурнам і Юпітэрам. Для таго каб абляцець зорку па коле, святлу запатрабавалася б 8 гадзін. Для таго каб абляцець яе на звышгукавым самалёце з хуткасцю 4500 км/г, спатрэбілася б больш за 50 гадоў (пры радыусе ў 1420 сонечных). Асноўнае выпрамяненне зоркі адбываецца ў інфрачырвоным святле.

Маса зоркі ацэньваецца ў 17 мас Сонца, што паказвае на нікчэмна малую шчыльнасць зоркі ў нетрах. Шчыльнасць зоркі прыблізна складае 0,000005—0,00001 кг/м³ (для параўнання, шчыльнасць паветра пры 0 °C складае 1,2929 кг/м³). Кубічны кіламетр зоркі важыць прыкладна 5—10 тон.

Пра ўласцівасці зоркі ідуць спрэчкі. Адзін з пунктаў погляду заключаецца ў тым, што гэта зорка — вельмі вялікі чырвоны гіпергігант. Іншы — што гэта вельмі вялікі чырвоны звышгігант з дыяметрам толькі ў 600 раз больш сонечнага, а не ў 2000. У гэтым выпадку яго пашырэнне будзе працягвацца і надалей.

 Спасылкі 
 Кароткая даведка

Катэгорыя:Гіпергіганты